Voronezj radar

Voronezj radar (russisk:|РЛС Воронеж}}) er en nyere generasjon av russiske tidligvarslingradarer, og gir overvåking av luftrommet og verdensrommet mot ballistiske missilangrep og fly på lang avstand. Den første radaren av denne type ble satt opp i Lekhtusi i nærheten av St. Petersburg, og ble satt i drift i 2012. Det finnes en plan om å erstatte eldre radarer med Voronezj innen 2020.

Russland har brukt lanseringen av disse nye radarer til å fremføre sine bekymringer om det såkalte rakettskjoldet i Europa. Ved lanseringen av en radar i Kaliningrad i november 2011 ble Russlands President Dmitrij Medvedev sitert på å si «jeg forventer at dette steget [lanseringen av radar] vil bli ansett av våre partnere som det første signal om vårt lands vilje til å utføre en adekvat respons på de trusler som et rakettskjold vil være for våre strategiske kjernefysiske styrker.»

Typer 
Alle typer er såkalte fase-oppstilte (fased array) radarer.

 Voronezj-M (77Ya6-M) fungerer i meterbåndet  (VHF) og ble designet av RTI Mints.
 Voronezj-DM (77Ya6-DM) fungerer i desimeterbåndet (UHF), og ble designet av NPK NIIDAR. Den har en rekkevidde på opp til 10 000 km, og er i stand til samtidig sporing av 500 objekter. Horisont-avstanden er 6000 km og vertikal rekkevidde er 8000 km (på grunn av radarhorisont, er denne avstanden gjeldende bare hvis målet ligger på flere tusen kilometer i høyde). I en avstand på 8000 km kan radaren oppdage mål på størrelse med en fotball."
 Voronezj-VP (77Ya6-VP) fungerer i meterbåndet  (VHF) og ble designet av RTI Mints. Den eneste som er bygget har 6 segmenter i stedet for 3 av Voronezj-M.

Referanser 

Militære installasjoner i Russland